als_Latn dik_Latn tur_Latn
Meksikë, kapet kreu i kartelit famëkeq Los Zetas
Lideri i padiskutueshëm i një prej organizatave kriminale më mizore të Meksikës, Los Zetas, është arrestuar nga forcat e sigurisë të këtij vendi.
Omar Trevino Morales, i njohur ndryshe si Z-42, u arrestua këtë të mërkurë në qytetin Monterrei, në veri të shtetit Nuevo Leon, bëri të ditur policia lokale.
Morales thuhet se ka drejtuar kartelin që prej vitit 2013, kur u arrestua vëllai i tij Miguel.
Prangosja vjen pak ditë pasi policia meksikane arrestopi një tjetër baron të drogës, Servando “La Tuta” Gomez. Gomez ishte lideri i kartelit Kalorësit Templarë.
Omar Trevino Morales kërkohej përveç se në Meksikë edhe në Shtetet e Bashkuara për trafik droge, pengmarrje dhe vrasje.
Mediat meksikane, të cilat citojnë autoritetet, raportojnë se Z-42 u arrestua në lagjen periferike San Pedro Garza Garcia të Monterreit.
Karteli kriminal Los Zetas filloi aktivitetet e tij në fillim të viteve ’90 si krahu i armatosur i një tjetër organizate të plotfuqishme, Karteli i Gjirit.
Grupi përbëhej nga dezertorë të një njësie ushtarake elitë dhe shumë shpejt u bë i njohur për dhunën e tij brutale.
-
asnje ndjesi
-
I kenaqur
-
i shqetesuar
-
i trishtuar
-
i indinjuar
als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk knc_Latn